Komission asetus (EY) N:o 1257/2003, annettu 15 päivänä heinäkuuta 2003, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä (Molise, Alto Crotonese, Welsh lamb, Nürnberger Bratwürste tai Nürnberger Rostbratwürste)



Virallinen lehti nro L 177 , 16/07/2003 s. 0003 - 0004



Komission asetus (EY) N:o 1257/2003, annettu 15 päivänä heinäkuuta 2003, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä (Molise, Alto Crotonese, Welsh lamb, Nürnberger Bratwürste tai Nürnberger Rostbratwürste) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Asetuksen (ETY) N:o 2081/92 5 artiklan mukaisesti Yhdistynyt kuningaskunta toimitti komissiolle maantieteellistä merkintää koskevan rekisteröintihakemuksen nimitykselle "Welsh Lamb", Italia toimitti komissiolle kaksi alkuperänimitystä koskevaa rekisteröintihakemusta nimityksille "Molise" ja "Alto Crotonese" ja Saksa toimitti komissiolle maantieteellistä merkintää koskevan rekisteröintihakemuksen nimityksille "Nürnberger Bratwürste" tai "Nürnberger Rostbratwürste". (2) Mainitun asetuksen 6 artiklan 1 kohdan mukaisesti on todettu, että hakemukset ovat asetuksen säännösten mukaisia ja että niissä on kaikki sen 4 artiklassa edellytetyt tiedot. (3) Asetuksen (ETY) N:o 2081/92 7 artiklassa tarkoitettuja vastalauseita ei ole toimitettu komissioon sen jälkeen, kun tämän asetuksen liitteessä mainitut nimitykset julkaistiin Euroopan yhteisöjen virallisessa lehdessä(3). (4) Tämän vuoksi kyseiset nimitykset voidaan lisätä "Suojattujen alkuperänimitysten ja suojattujen maantieteellisten merkintöjen rekisteriin", ja niitä on näin ollen pidettävä yhteisössä suojattuina alkuperänimityksinä tai suojattuina maantieteellisinä merkintöinä. (5) Tämän asetuksen liitteellä täydennetään komission asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 865/2003(5), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liitettä tämän asetuksen liitteessä mainituilla nimityksillä ja lisätään kyseiset nimitykset asetuksen (ETY) N:o 2081/92 6 artiklan 3 kohdan mukaisina suojattuina alkuperänimityksinä (SAN) tai suojattuina maantieteellisinä merkintöinä (SMM) "Suojattujen alkuperänimitysten ja suojattujen maantieteellisten merkintöjen rekisteriin". 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä heinäkuuta 2003. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EUVL L 122, 16.5.2003, s. 1. (3) EYVL C 262, 29.10.2002, s. 6 (Alto Crotonese). EYVL C 262, 29.10.2002, s. 9 (Molise). EYVL C 255, 23.10.2002, s. 17 (Welsh Lamb). EYVL C 63, 12.3.2002, s. 25 (Nürnberger Bratwürste tai Nürnberger Rostbratwürste). (4) EYVL L 327, 18.12.1996, s. 11. (5) EUVL L 124, 20.5.2003, s. 17. LIITE PERUSTAMISSOPIMUKSEN LIITTEEN I IHMISRAVINNOKSI TARKOITETUT TUOTTEET Tuore liha (ja muut tuoreet eläimenosat) YHDISTYNYT KUNINGASKUNTA Welsh Lamb (SMM) Lihavalmisteet SAKSA Nürnberger Bratwürste tai Nürnberger Rostbratwürste (SMM) Öljyt ja rasvat ITALIA Molise (SAN) Alto Crotonese (SAN)